label_title: 2015-ös Eurovíziós Dalfesztivál
label_desc: A 2015-ös Eurovíziós Dalfesztivál (angolul és németül: "Eurovision Song Contest 2015", ) volt a hatvanadik Eurovíziós Dalfesztivál. Ausztriában rendezték meg, mivel a 2014-es Eurovíziós Dalfesztivált az osztrák Conchita Wurst "Rise Like a Phoenix" című dala nyerte. Ausztria 1967 után másodszorra adott otthont a dalfesztiválnak. Az első elődöntőre 2015. május 19-én, a második elődöntőre május 21-én, a döntőre pedig május 23-án került sor.